b'\n_START_ARTICLE_\nUpornik (Grum)\n_START_SECTION_\nZgodba\n_START_PARAGRAPH_\nZapit slikar v kavarni i\xc5\xa1\xc4\x8de \xc5\xbertev za pogovor, ujame \xc5\xa1tudenta, ki je preplah, da bi se umaknil. Slikar ri\xc5\xa1e en sam motiv, mlade gospe z otroki; mora jih slikati, obseden je od tega - to je zvija\xc4\x8da Boga, ki nas rafinirano mu\xc4\x8di, vsakega na svoj na\xc4\x8dim. Njemu je dal pola\xc5\xa1\xc4\x8devalno, ljubosumno mater, ki ga je brutalno zahtevala zase, \xc5\xbertvoval ji je svojo ljubezen do ljubeznivega dekleta... kasneje jo je sre\xc4\x8dal poro\xc4\x8deno, z otrokom. Od tedaj mora risati gospe z otroki, ampak neko\xc4\x8d se bo uprl, ubil bo kak\xc5\xa1no tako gospo, da bo \xc5\xbee enkrat konec in se bo dalo dihati... \xc5\xa0tudenta ta stra\xc5\xa1na izpoved prestra\xc5\xa1i, a slikar ga pomiri, \xc4\x8de\xc5\xa1 da se \xc5\xa1ali. Tedaj stopi v kavarno gospa z otrokom in sede k uradniku, ki se komaj zmeni zanju. Slikar ves iz sebe odpre skicirko, na lepem pa jo izpusti, potegne revolver in gospo ustreli. V kavarni nastane zmeda, le slikar je spro\xc5\xa1\xc4\x8den in bla\xc5\xbeeno miren, kon\xc4\x8dno je pretrgal mre\xc5\xbeo, zadihal... Ljudje se z grozo odvrnejo od blaznika.'